संक्षेप करने के लिए दस्तावेज़: एक व्यक्ति पेड़ की शाख के नीचे दबकर मर गया जबकि दो लोग एक गैस टैंक के फटने से मारे गए.

पर्यटक स्थल कैन्कून में कई घर नष्ट हो गए हैं और बिजली सप्लाई भी ठप्प हो गई है.

पूर्वानुमान के मुताबिक़ विल्मा तूफ़ान कुछ कमज़ोर हुआ है लेकिन जैसे जैसे ये फ़्लोरिडा के पश्चिमी तट की ओर बढ़ेगा ये फिर गति पकड़ लेगा.

अधिकारियों ने कहा है कि रविवार शाम या सोमवार को तूफ़ान के पहुँचने से पहले फ़्लोरिडा की कीज़ द्वीप को लोग खाली कर दें.

क्यूबा में भी हज़ारों लोगों को तटीय इलाकों से हटाया गया है.

इस बीच कैरिबियाई इलाक़े में एक और तूफ़ान अल्फ़ा भी बन रहा है. 

मैक्सिको में कई जगह लूटपाट की ख़बरें भी आई हैं.

कोज़ूमेल पर्यटक स्थल में शुक्रवार को आए तूफ़ान के बाद गलियों में पानी भर गया है और होटलों की खिड़कियाँ टूट गई हैं.

मैक्सिको के राष्ट्रपति रविवार को प्रभावित इलाक़ों का दौरा करेंगे. उन्होंने टेलीविज़न पर दिए भाषण में स्थानीय लोगों और पर्यटकों दोनों को आश्वस्त किया कि उन्हें सुरक्षित निकालने के लिए कदम उठाए जा रहे हैं.

अमरीकी हरिकेन केंद्र ने विल्मा को दूसरी श्रेणी के तूफ़ान में रखा है.

\nसंक्षेप उसी भाषा में जिसमें दस्तावेज़ है:
मैक्सिको में आए समुद्री तूफ़ान से कम से कम छह लोगों के मारे जाने की ख़बर है.